'नीतीश से लगातार होती है बात, उन्होंने कभी तेजस्वी का इस्तीफा नहीं मांगा, सब मीडिया का तमाशा' - http://naukarshahi.com
‘नीतीश से लगातार होती है बात, उन्होंने कभी तेजस्वी का इस्तीफा नहीं मांगा, सब मीडिया का तमाशा’
26-07-2017, 4:36:52 pm
राजद विधायक दल की बैठक के बाद लालू प्रसाद ने उन अटकलों को खारिज कर दिया है कि नीतीश कुमार से उनकी बातें नहीं होतीं. लालू ने कहा कि नीतीश से लगातार बात होती है लेकिन उन्होंने कभी तेजस्वी का इस्तीफा नहीं मांगा. यह मीडिया का खेल है.
लालू ने कहा कि नीतीश से लगातार उनकी बात होती है. नीतीश कुमार ने मुझसे और तेजस्वी दोनों से कहा है कि उन्होंने इस्तीफे की मांग नहीं की है. महागठबंधन की सरकार पांच साल के लिए हैं. राजद-जदयू में कोई दरार नहीं है. मनमुटाव की खबरें बस मीडिया का करा धरा है.
बुधवार को 12 बजे लालू के आवास पर विधायक दल की बैठक हुई थी. इसमें तमाम विधायकों के अलावा तेजस्वी यादव व राबड़ी यादव के अलावा लालू प्रसाद भी मौजूद थे.
राजद सुप्रीमो ने कहा कि नीतीश कुमार को मैंने सीएम बनाया अगर बोझ नहीं ढो सकते तो वो समझें.
उन्होंने कहा कि तेजस्वी और नीतीश को जब किसी मसले पर जवाब देना होगा तो वो खुद मीडिया के सामने आएंगे. सीबीआई ने केस किया है और जहां उन्हें जवाब देना होगा वहां देंगे. लालू के मुताबिक आज की बैठक महज विधानमंडल के मॉनसून सत्र को लेकर बुलाई गई थी जिसमें विधायकों को विपक्षी सदस्यों का जवाब देने और सरकार की उपलब्धियों को सदन में रखने का निर्देश जारी किया गया है.
Lalu prasad Nitish never asks tejaswi to resign tejashwi will not resign	2017-07-26
Previous: शिवानंद तिवारी का बयान- तेजस्‍वी पर कार्रवाई सहन नहीं, उखाड़ देंगे गड़े मुर्दे
Next: नीतीश कुमार ने बिहार के मुख्यमंत्री पद से दिया इस्तीफा, कहा-अंतरात्मा की आवाज सुनकर उठाया ये कदम